પત્રમાં જણાવેલ છે કે, સનાળા ગામે મહિલા સરપંચ શારદાબેન કિકાણી અને તેના પતિ ધવારા મોટાપાયે ભ્રષ્‍ટાચાર કરેલ છે. સનાળા ગામમાં નવી બનેલ આંગણવાડી જે પાંચ લાખની બજેટની છે. તો તે આંગણવાડીનું કામ સાવ બોગસ કરેલ છે. તેમાં વચલી દિવાલ સ્‍લેબથી જુદી પડી નમી ગયેલ છે. તેમાં આરપાર જોઈ શકાય તેવી અઢી ઈંચની તીરાડ છે. તે દિવાલ ગમે ત્‍યારે પડે એમ છે. આંગણવાડીએ બાળકો પણ આવતા નથી અને આવે તો તેને બજારમાંબેસાડવામાં આવે છે અને લાદી પણ સાવ ઉપર બેસાડી દીધેલ છે. બીજું કામ સુરેશભાઈ બાવાજીનાં ઘર પાસેથી નરસિંહભાઈ રૂપાવટીયાનાં ઘર સુધી બનાવેલ બ્‍લોક રોડમાં પણ એસ્‍ટીમેટમાં કામ કરેલ નથી અને ત્રીજુ કામ મંગળદાસબાપુ બાવાજીનાં ઘર પાસેથી પુનાભાઈ સગરનાં ઘર સુધી જે ભુગર્ભ ગટરનું કામ કરેલ છે તેમાં 8 ઈંચનાં મોટા પાઈપનાં બદલે 6 ઈંચના નાના અને નિમ્‍નકક્ષાનાં પાઈપ નાખેલ છે. અને તેમાં આવતી કુંડીમાં નવની દિવાલને બદલે સીંગલ ઈંટનું પાટેશન કરી ગેરરીતિ આચરેલ છે અને પંચાયતની મોટર કયાંય પણ ચાલતી ન હોવા છતાં મોટર રિપેર કરવાનાં ખોટા બિલ મુકી ભ્રષ્‍ટાચાર આચરવામાં આવેલ છે.